เรื่องร้องเรียน (ถนน) วันที่ 2022-07-23 08:10:14 — แขวงเสนานิคม เขตจตุจักร กรุงเทพมหานคร
ขอให้กำหนดจุดห้ามจอดรถ (เพิ่มเติม) ปัจจุบันในซอยพหลโยธิน 40 มีหอพักเกิดขึ้นจำนวนมาก ซึ่งหอพักมีที่จอดรถไม่เพียงพอ ผู้พักอาศัยเลยเอารถมาจอดตามริมถนนเยอะมาก ถึงแม้จะมีการกำหนดให้เป็นจุดห้ามจอดวันคู่วันคี่สลับฝั่งกันไป แต่ก็กำหนดแค่ถึงตรงร้านเซเว่นอีเลฟเว่น (7–11) กลางซอย แต่หลังจากกลางซอยแล้วก็ไม่มีการกำหนดจุดห้ามจอดแต่อย่างใด ทั้งๆ ที่ต่อมายังมีหอพัก ได้แก่ หอพักพร้อมเพลส และหอพักร่มไม้ใบเฟิร์น ทำให้มีการจอดรถทั้ง 2 ฝั่งถนน เหลือช่องจราจรแคบๆ รถสวนกันต้องคอยหลบและเคยเกิดอุบัติเหตุในบริเวณดังกล่าว และต่อมาจากหอพักดังกล่าวก็ยังมีหอพัก N Plus ,หอพักทองปาน 2 และหอพักเดอะรูม ก็มีผู้พักอาศัยนำรถมาจอด 2 ฝั่งถนนเช่นเดียวกัน จึงขอให้สำนักงานเขตฯ ช่วยประสานหน่วยงานที่เกี่ยวข้อง กำหนดจุดห้ามจอดรถเพิ่มเติม โดยขอให้กำหนดเป็นจุดห้ามจอดรถวันคู่และวันคี่ยาวตลอดซอย (จากเดิมถึงแค่กลางซอย) เพื่อความปลอดภัยผู้ใช้รถใช้ถนน และความเป็นระเบียบของการจอดรถในซอยพหลโยธิน 40 ครับ